CELEX: 32016D0170
Language: mt
Date: 2016-02-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/170 tal-5 ta' Frar 2016 li tawtorizza metodi għall-klassifikazzjoni tal-karkassi tal-majjali fil-Finlandja (notifikata bid-dokument C(2016) 658)

9.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 32/163
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/170
   tal-5 ta' Frar 2016
   li tawtorizza metodi għall-klassifikazzjoni tal-karkassi tal-majjali fil-Finlandja
   
      
         (notifikata bid-dokument C(2016) 658)
      
   
   (It-testi bil-Finlandiż u bl-Iżvediż biss huma awtentiċi)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 20(p) tiegħu,
   Billi:
   
               (1)
            
            
               Il-punt 1 tat-Taqsima B.IV tal-Anness IV tar-Regolament (UE) Nru 1308/2013 jipprevedi li, għall-klassifikazzjoni tal-karkassi tal-majjali, il-kontenut tal-laħam dgħif irid jiġi vvalutat permezz ta' metodi ta' klassifikazzjoni awtorizzati mill-Kummissjoni u li jistgħu jiġu awtorizzati biss metodi ta' valutazzjoni ppruvati statistikament ibbażati fuq il-kejl fiżiku ta' parti anatomika waħda jew aktar tal-karkassa tal-majjal. L-awtorizzazzjoni tal-metodi ta' klassifikazzjoni għandha tkun soġġetta għall-konformità ma' tolleranza massima għall-iżbalji statistiċi fil-valutazzjoni. Dik it-tolleranza hija definita fl-Artikolu 23(3) tar-Regolament tal-Kummissjoni (KE) Nru 1249/2008 (2).
            
         
               (2)
            
            
               Permezz tad-Deċiżjoni tal-Kummissjoni 96/550/KE (3), ġie awtorizzat l-użu ta' tliet metodi għall-klassifikazzjoni tal-karkassi tal-majjali fil-Finlandja.
            
         
               (3)
            
            
               Il-Finlandja talbet lill-Kummissjoni tawtorizza s-sostituzzjoni tal-formula għall-valutazzjoni tal-laħam dgħif użata fil-metodu “Hennessy Grading Probe 4 (HGP4)”, kif ukoll tawtorizza l-metodu l-ġdid “AutoFOM III” li għandu jissostitwixxi l-metodu “Autofom” użat bħalissa għall-klassifikazzjoni tal-karkassi tal-majjali fit-territorju tagħha. Il-Finlandja ppreżentat deskrizzjoni dettaljata tal-prova tad-dissezzjoni li tindika l-prinċipji li fuqhom hija bbażata l-formula l-ġdida, ir-riżultat tal-prova tad-dissezzjoni tagħha u l-ekwazzjonijiet użati għall-valutazzjoni tal-perċentwal tal-laħam dgħif fil-protokoll previst fl-Artikolu 23(4) tar-Regolament (KE) Nru 1249/2008. Il-Finlandja talbet ukoll lill-Kummissjoni sabiex ma tinkludix il-metodu tal-“Intrascope/Optical probe” f'din id-Deċiżjoni peress li dan ma għadux jintuża aktar.
            
         
               (4)
            
            
               Eżami ta' dik it-talba wera li l-kundizzjonijiet għall-awtorizzazzjoni ta' dik il-formula u ta' dak il-metodu ta' klassifikazzjoni l-ġodda huma ssodisfati. Għalhekk dik il-formula u dak il-metodu ta' klassifikazzjoni għandhom jiġu awtorizzati fil-Finlandja.
            
         
               (5)
            
            
               Il-modifiki tal-apparat jew tal-metodi ta' klassifikazzjoni ma għandhomx ikunu permessi, sakemm ma jkunux awtorizzati espliċitament permezz ta' Deċiżjoni ta' Implimentazzjoni tal-Kummissjoni.
            
         
               (6)
            
            
               Għal raġunijiet ta' ċarezza u ċertezza legali, għandha tiġi adottata deċiżjoni ġdida. Għalhekk id-Deċiżjoni 96/550/KE għandha titħassar.
            
         
               (7)
            
            
               Fid-dawl taċ-ċirkostanzi tekniċi, u filwaqt li jiddaħħlu metodi u formula ġodda, il-metodi għall-klassifikazzjoni tal-karkassi tal-majjali awtorizzati skont din id-Deċiżjoni għandhom japplikaw mill-1 ta' Frar 2016.
            
         
               (8)
            
            
               Il-miżuri previsti f'din id-Deċiżjoni huma skont mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DIN ID-DEĊIŻJONI:
   Artikolu 1
   L-użu tal-metodi li ġejjin huwa awtorizzat għall-klassifikazzjoni tal-karkassi tal-majjali skont il-punt 1 tat-Taqsima B.IV tal-Anness IV tar-Regolament (UE) Nru 1308/2013 fil-Finlandja:
   
               (a)
            
            
               l-apparat “Hennessy Grading Probe 4 (HGP4)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti I tal-Anness; u
            
         
               (b)
            
            
               l-apparat “AutoFOM III” u l-metodi ta' valutazzjoni marbuta miegħu, li d-dettalji tagħhom jinsabu fil-Parti II tal-Anness.
            
         Artikolu 2
   Il-modifiki tal-apparat jew tal-metodi ta' klassifikazzjoni awtorizzati ma għandhomx ikunu permessi, sakemm dawk il-modifiki ma jkunux awtorizzati espliċitament permezz ta' Deċiżjoni ta' tal-Kummissjoni.
   Artikolu 3
   Id-Deċiżjoni 96/550/KE titħassar.
   Artikolu 4
   Din id-Deċiżjoni tapplika mill-1 ta' Frar 2016.
   Artikolu 5
   Din id-Deċiżjoni hija indirizzata lir-Repubblika tal-Finlandja.
   
      Magħmul fi Brussell, il-5 ta' Frar 2016.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1249/2008 tal-10 ta' Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta' karkassi taċ-ċanga, tal-majjal, u tal-laħam tan-nagħaġ u r-rapportar tal-prezzjijiet tagħhom (ĠU L 337, 16.12.2008, p. 3).
   
      (3)  Id-Deċżijoni tal-Kummissjoni 96/550/KE tal-5 ta' Settembru 1996 li tawtorizza metodi għall-klassifikazzjoni tal-karkassi tal-majjali fil-Finlandja (ĠU L 236, 18.9.1996, p. 47).
   
      ANNESS
      
         METODI GĦALL-KLASSIFIKAZZJONI TAL-KARKASSI TAL-MAJJALI FIL-FINLANDJA
      
      PARTI I
      
         Hennessy Grading Probe 4 (HGP4)
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz tal-apparat imsejjaħ “Hennessy Grading Probe 4 (HGP4)”.
               
            
               
                  2.
               
               
                  L-apparat Hennessy Grading probe għandu jkun mgħammar b'sonda li għandha dijametru ta' 5,95 mm b'xafra li tmiss ta' 6,3 mm li fiha dijodu tad-dawl (LED tas-Siemens tat-tip LYU 260-EO u dettetur tad-dawl tat-tip 58 MR) u li għandu distanza operattiva ta' bejn 0 u 120 mm.
               
            
               
                  3.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  Y = 67,091 – 0,566 × S1 – 0,381 × S2 + 0,078 × M
                  fejn:
                  
                              S1
                           
                           
                              :
                           
                           
                              il-ħxuna tax-xaħam tad-dahar (bil-ġilda ta' barra) f'millimetri, imkejla 8 cm 'l bogħod mil-linja tan-nofs tal-karkassa wara l-aħħar kustilja (bejn l-14-il kustilja u l-ewwel vertebra lombari);
                           
                        
                              S2
                           
                           
                              :
                           
                           
                              il-ħxuna tax-xaħam tad-dahar (bil-ġilda ta' barra) f'millimetri, imkejla 6 cm “l bogħod mil-linja tan-nofs tal-karkassa bejn it-tielet u r-raba” kustilja;
                           
                        
                              M
                           
                           
                              :
                           
                           
                              il-ħxuna tal-muskolu f'millimetri, imkejla 6 cm “l bogħod mil-linja tan-nofs tal-karkassa bejn it-tielet u r-raba” kustilja.
                           
                        
            
               
                  4.
               
               
                  Il-formula għandha tkun valida għall-karkassi li jiżnu bejn 50 u 120 kg.
               
            PARTI II
      
         AutoFOM III
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz tal-apparat imsejjaħ “AutoFOM III” (Fully automatic ultrasonic carcass grading).
               
            
               
                  2.
               
               
                  L-apparat għandu jkun mgħammar b'16-il transdjuser impjantati f'arranġamenti ta' azzar inossidabbli. Il-kejl użat għal dawk il-mudelli għandu jkun valutazzjoni tad-dimensjonijiet kumplessivi u l-proprjetajiet li ġejjin minn żewġ sezzjonijiet trasversali magħżula. Iż-żewġ sezzjonijiet trasversali magħżula għandhom ikunu mill-parti tal-flett bl-inqas xaħam u mill-intersezzjoni tal-perżut mal-flett. L-apparat jittrażmetti l-mewġ tal-ħoss permezz tat-tessuti. L-eku li joħroġ mill-għadam, mill-muskoli u mix-xaħam jiġi kkonvertit fi stampa tal-intern. Abbażi ta' din l-istampa titwettaq analiżi tal-immaġni u tad-dejta diġitali.
               
            
               
                  3.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  fejn:
                  
                              R2P1
                           
                           
                              :
                           
                           
                              il-ħxuna medja tal-ġilda;
                           
                        
                              R2P5
                           
                           
                              :
                           
                           
                              il-ġilda fil-pożizzjoni ta' P2 magħżula f'mm;
                           
                        
                              R2P10
                           
                           
                              :
                           
                           
                              ix-xaħam minimu tas-sezzjoni trasversali f'mm;
                           
                        
                              R3P3
                           
                           
                              :
                           
                           
                              il-laħam imkejjel fil-punt tal-MFT magħżul f'mm;
                           
                        
                              R3P5
                           
                           
                              :
                           
                           
                              il-kejl massimu tal-laħam f'mm.
                           
                        
            
               
                  4.
               
               
                  Il-formula għandha tkun valida għall-karkassi li jiżnu bejn 50 u 120 kilogramm.